b'\n_START_ARTICLE_\nCr\xc3\xa9teil\n_START_SECTION_\nGeografija\n_START_PARAGRAPH_\nNaselje le\xc5\xbei jugovzhodno od samega sredi\xc5\xa1\xc4\x8da Pariza ob reki Marni malo pred njenim izlivom v Seno.\n_START_SECTION_\nZgodovina\n_START_PARAGRAPH_\nIme naselja je prvi\xc4\x8d zapisano kot Cristo\xc3\xaflum v seznamu mu\xc4\x8dencev - svetnikov napisanem leta 865. Besedas je sestavljena iz galske besede "ialo" (\xc4\x8distina) kot pripona predlatinski "crist", katere pomen je nejasen. Nekateri jo uvr\xc5\xa1\xc4\x8dajo kot galsko besedo v pomenu grebena. Po izro\xc4\x8dilu naj bi se beseda crist nana\xc5\xa1ala na Jezusa Kristusa, vsled starodavne prisotnosti kr\xc5\xa1\xc4\x8danstva v Cr\xc3\xa9teilu in \xc4\x8de\xc5\xa1\xc4\x8denja sv. Agoarda in Agliberta, mu\xc4\x8denih v Cr\xc3\xa9teilu okoli leta 400._NEWLINE_Prvi dokumenti, ki se nana\xc5\xa1ajo na naselje Vicus Cristolium, so iz \xc4\x8dasov merovingov. Sedanje ime se pojavi leta 1406 po ve\xc4\x8d preoblikovanjih od prvotnega preko Cristoill (1278), Cristeuil, Cresteul in Creteuil._NEWLINE_V \xc4\x8dasu verskih vojn 1567 je bilo mesto s strani hugenotov opusto\xc5\xa1eno. Lokalna cerkev je bila oplenjena, deli \xc4\x8detrti pa so bili po\xc5\xbegani. Novi neredi so se dogajali leta 1648, ko so bili prebivalci prisiljeni zapustiti Cr\xc3\xa9teil. Konec vladavine Ludvika XIV. je kraj zaznamoval z velikim pomanjkanjem \xc5\xbeive\xc5\xbea kot posledice hude zime 1709._NEWLINE_Na za\xc4\x8detku 18. stoletja je bila pri\xc4\x8deta gradnja prvih pari\xc5\xa1kih hi\xc5\xa1 srednjega razreda._NEWLINE_Leta 1814 so vzhodni del naselja zasedli ruski vojaki._NEWLINE_Most, ki se razteza preko Marne in povezuje kraja Cr\xc3\xa9teil in Saint-Maur-des-Foss\xc3\xa9s, je 9. aprila 1841 nadomestil dotedanji splav._NEWLINE_Francosko-pruska vojna je bila neusmiljena do Cr\xc3\xa9teila. Trg je bil opusto\xc5\xa1en in zapu\xc5\xa1\xc4\x8den v ru\xc5\xa1evinah, bli\xc5\xbenja bitka pri Mont-Meslyju 30. novembra 1870 je za seboj pustila 179 mrtvih._NEWLINE_Leta 1965 je mesto postalo prefektura novoustanovljenega departmaja Val-de-Marne. Od 1966 je sede\xc5\xbe katoli\xc5\xa1ke \xc5\xa1kofije, od 1972 se v njem nahaja Akademija._NEWLINE_Cr\xc3\xa9teilsko jezero je nastalo v nekdanji gramozni jami. Potem, ko je bila dose\xc5\xbeena podtalnica in so se oblikovali globoki ribniki, je bila jama zapu\xc5\xa1\xc4\x8dena in zapolnjena z vodo. Danes je jezero priljubljeno rekreacijsko zbirali\xc5\xa1\xc4\x8de ribi\xc4\x8dev, \xc4\x8dolnarjev, jadralcev,...'